ΕΝΔΕΙΚΤΙΚΕΣ ΑΠΑΝΤΗΣΕΙΣ
Θέμα 4ο
4.1  
Τα σημεία με τα οποία θα συνδέσω τον ηλεκτρικό (ή ηλεκτρονικό) αυτοματισμό με το ψυκτικό κύκλωμα είναι τα εξής:
-Με τους ηλεκτροκινητήρες στους οποίους παρέχει την απαραίτητη για τη λειτουργία τους ηλεκτρική ισχύ. Ηλεκτροκινητήρες υπάρχουν στον συμπιεστή και στους ανεμιστήρες των αερόψυκτων συστημάτων.
-Με τα ασφαλιστικά λειτουργίας του συμπιεστή, που είναι οι πρεσοστάτες υψηλής και χαμηλής καθώς και ο πρεσοστάτης του λαδιού. Αυτοί αποτελούν συστήματα ανοικτού βρόχου, δηλαδή δίνουν την εντολή διακοπής, όταν παραστεί ανάγκη, αλλά μετά δεν ενδιαφέρονται για τίποτε περισσότερο. Η επαναφορά του συστήματος σε λειτουργία γίνεται χειροκίνητα.
-Με τις ηλεκτρομαγνητικές βαλβίδες, οι οποίες κλείνουν όταν το σύστημα ή κάποιο τμήμα αυτού είναι εκτός λειτουργίας.
-Με τον θερμοστάτη που ελέγχει τη θερμοκρασία στον χώρο
-Με τον ρυθμιστή των στροφών του ανεμιστήρα. Το όργανο αυτό, ανάλογα με την πίεση συμπύκνωσης, ρυθμίζει τις στροφές του ανεμιστήρα. Έτσι, όταν π.χ. η θερμοκρασία του αέρα είναι πολύ χαμηλή, οπότε η πίεση συμπύκνωσης πέφτει, ρίχνει τις στροφές του ανεμιστήρα και ανεβάζει κατά τον τρόπο αυτό την πίεση.

4.2 
Ο ηλεκτρικός (ή ο ηλεκτρονικός) αυτοματισμός ρυθμίζει τη λειτουργία των συμπιεστών και τους προστατεύει από τυχόν υπερφόρτιση, μέσω των θερμικών προστασίας.                                                                                                                                         

